Johann Rudolph Schellenberg

Johann Rudolph Schellenberg (* 4. január 1740, Bazilej, Švajčiarsko – † 6. august 1806, Töss) bol významný švajčiarsky botanik, spisovateľ, maliar – ilustrátor, rytec a entomológ, ktorý sa zaoberal hlavne dvojkrídlovcami (Diptera) a chrobákmi (Coleoptera). Patril k najvýznamnejším švajčiarskym ilustrátorom a k jedným z najvýznamnejších švajčiarskych rytcov 18. storočia.

 Biografia 
Narodil sa v roku 1740 ako syn maliara Johanna Ulricha Schellenberga a matky Anny Kathariny, rodenej Huberovej, ktorá bola dcérou ďalšieho známeho maliara Johanna Rudolfa Hubera, ktorý ho naučil jeho prvé maliarské zásady a zvyklosti. V roku 1748 sa rodina presťahovala do mesta Winterthur, kde sa narodil jeho otec.
Tu Schellenberg navštevuje spoločne s Antonom Graffom základnú školu a neskôr pracuje v tamojšej fabrike. Potom sa vracia nazad do Bazileja, kde študuje za maliara krajiniek a portrétov. Jeho prvé umelecké práce pochádzajú práve z tohto obdobia. Po návrate zo svojej cesty po Taliansku ochorel a neskôr sa presťahoval nazad do Winterthuru, kde sa začína zaoberať hmyzom, hlavne dvojkrídlovcami a chrobákmi. Jeho prvá práca, ktorá obsahovala 52 rytín hmyzu vyšla v roku 1761 spoločne s Johannom Heinrichom Sulzerom pod názvom: Kennzeichen der Insekten. Táto práca mala veľký úspech nielen doma, ale i v zahraničí a autor sa začína stávať známym odborníkom v entomologických kruhoch vtedajšej doby. V nasledujucom období publikuje cca 3800 entomologických vyobrazení vo viacerých prácach, ako napr. v roku 1803 v práci: Genres des mouches – Gattungen der Fliegen. K jeho najvýznamnejším entomologickým prácam patrí bohato ilustrované dielo Johanna Caspara Lavatera, pod názvom: Physiognomischen Fragmenten. Okrem toho autorove rytiny a kresby sa nachádzajú v asi 170 knihách viacerých autorov, kde celkove nakreslil viac ako 4000 ilustrácií.

V roku 1766 sa oženil s Maria Magdalena Hegnerovou, s ktorou mal dvoch synov a štyri dcéry. Je tiež známy ako excelentný maliar – ilustrátor. K jeho žiakom patrili okrem iných aj napr.: Johann Georg Penzel, Johann Heinrich Lips, Emanuel Steiner s Johann Jakob Biedermann.

Johann Rudolph Schellenberg zomrel v roku 1806.

Počas svojho života popísal niektoré nové druhy hmyzu z radov: Coleoptera a Diptera.

 Bibliografia 
 Pour raillerie (1772).
 Freund Hein's Erscheinungen, ein Todtentanz in 24 Blättern (Verse von Musaeus; 1785)
 Plantes et arbustes d'agrément (1791 – 1794)
 Sittenlehre in Fabeln und Erzählungen für die Jugend (1794)
 Kurze Abhandlung über die Ätzkunst (1795)
 Collection choisie de plantes et arbustes (1797)
 Das Geschlecht der Land- und Wasserwanzen nach Familien geordnet (1800)
 Entomologische Beyträge (1802)
 Gattungen der Fliegen (1803)

 Spoluautorstvo na prácach 
 Johann Bernhard Basedow – Elementarwerk, (1774).
 Johann Caspar Lavater – Physiognomische Fragmente, (1775 – 1778).
 Johann Heinrich Sulzer – Abgekürzte Geschichte der Insekten (1776)
 Johann Kaspar Füssli – Magazin für die Liebhaber der Entomologie, (1778 – 1779).
 Johann Caspar Füssli – Archiv für Insektengeschichte, (1778 – 1786).
 Johann Jacob Römer – Genera Insectorum Linnaei et Fabricii iconibus illustrata, (1789).
 Carl Ludwig Willdenow – Historia amaranthorum, (1790).
 Carl Ludwig Willdenow – Helvetische Entomologie, (1798).

 Externé odkazy 
Literaturliste im Online-Katalog der Staatsbibliothek zu Berlin

Kategória:Švajčiarski maliari
Kategória:Švajčiarski entomológovia
Kategória:Švajčiarski botanici
Kategória:Švajčiarski rytci
Kategória:Švajčiarski autori náučnej literatúry
Kategória:Dipterológovia
Kategória:Osobnosti z Bazileju